नेपाल बाहिरियो
बंगलादेशको ढाकामा जारी प्रथम साफ यू–१५ वुमन्स च्याम्पियनसिप २०१७ मा लगातार दोस्रो हार बेहोरेसँगै नेपाल प्रतियोगिताबाट बाहिरिएको छ । मंगलबार ढाकास्थित वीर श्रेष्ठ सहिद सिपाही मोहम्मद मुस्ताफा कमल स्टेडियममा भारतसँग नेपाल १०–० ले पराजित भयो । 
काठमाडौं — बंगलादेशको ढाकामा जारी प्रथम साफ यू–१५ वुमन्स च्याम्पियनसिप २०१७ मा लगातार दोस्रो हार बेहोरेसँगै नेपाल प्रतियोगिताबाट बाहिरिएको छ । मंगलबार ढाकास्थित वीर श्रेष्ठ सहिद सिपाही मोहम्मद मुस्ताफा कमल स्टेडियममा भारतसँग नेपाल १०–० ले पराजित भयो । बंगलादेशको ढाकामा जारी प्रथम साफ यू–१५ वुमन्स च्याम्पियनसिप २०१७ मा लगातार दोस्रो हार बेहोरेसँगै नेपाल प्रतियोगिताबाट बाहिरिएको छ । मंगलबार ढाकास्थित वीर श्रेष्ठ सहिद सिपाही मोहम्मद मुस्ताफा कमल स्टेडियममा भारतसँग नेपाल १०–० ले पराजित भयो । भारतबाट सुनिता मुन्डा र प्रियाङ्गा देवी नाओरेम दुवैले ह्याट्रिक गरे । लिन्डा कोम सेर्तोले दुई र सान्थिया भेङ्गादाजालाम र पुस्पारानी छानु उसामले १–१ गोल गरे । दिनकै अर्को खेलमा बंगलादेशले भुटानलाई ३–० ले पराजित गर्‍यो । नेपालले प्रतियोगिताको पहिलो खेलमा आयोजक बंगलादेशसँग ६–० को पराजय भोगेको थियो । भुटानले पनि पहिलो खेल भारतसँग ३–० ले गुमाएको थियो । भारत र बंगलादेश फाइनलमा पुग्दा नेपाल र भुटान प्रतियोगिताबाट बाहिरिएका छन् । नेपालले लिग चरणको अन्तिम खेलमा बिहीबार भुटानको सामना गर्नेछ ।